钦定古今图书集成/理学汇编/文学典/第176卷 > 徐师曾文体明辩 > 《跋赵朝奉行实》前人
## 钦定古今图书集成/理学汇编/文学典/第176卷 > 徐师曾文体明辩 > 《跋赵朝奉行实》前人

《诗》曰：“秉心塞渊，騋牝三千。”此见人之所以成其富强
之业者，非必权谲计数之为务，而在于诚实深厚之
中也。今观此编，则赵侯之行，诗人之言，岂不两相发
哉！侯之子孙既能修文学以致爵位，又能得当代名
胜之文字，以显其亲而垂无穷，是亦可谓贤矣。予是
以识之。绍兴壬子春二月壬寅朱熹书。